**Valga Vallavalitsuse 27.02.2023 erakorraline istung**

**Kehtestada Valga Töötute Aktiviseerimiskeskuse poolt baastoetuse teenuskomponentide osutamise hinnaks 65 eurot tunnis.**

Valga Töötute Aktiviseerimiskeskus viib ellu projekti „Isikukeskse erihoolekande teenusmudeli (ISTE) rakendamine Valga vallas 2023–2024.“   
Projektis piloteeritava teenusmudeli sihtrühmaks on kolmkümmend (30) raske, sügava või püsiva kuluga psüühilise erivajadusega isikut (edaspidi abivajajad), kelle puhul on täidetud kõik alljärgnevad tingimused:   
1) ta on vähemalt 16- aastane;   
2) tal ei ole diagnoositud põhidiagnoosina dementsust ega alkoholisõltuvust;   
3) tema elukoht on rahvastikuregistri andmetel Valga vallas.   
Valga valla projektis on baastoetuse osutaja Valga Töötute Aktiviseerimiskeskus.

**Moodustada sotsiaaltöö spetsialisti ametikoha täitmiseks korraldatava konkursi läbiviimiseks konkursikomisjon järgmises koosseisus:**

esimees sotsiaaltöö teenistuse juhataja Ülla Kimmel;   
liikmed: asevallavanem Maarja Mägi;   
sotsiaaltöö juhtivspetsialist Sirje Puusepp;   
puuetega inimeste juhtivspetsialist Ingrid Püvi;   
lastekaitse juhtivspetsialist Jaana Kala.

**Määrata Valga linna lasteaedades Buratino, Kaseke ja Walko toidukulu päevamaksumusest Valga valla osalus alates 1. märtsist järgmiselt: hommikusöök 1,20 eurot, lõuna 0,25 eurot, oode 1,15 eurot.**

Valga linna lasteaedade Buratino, Kaseke ja Walko direktorid on kinnitanud lapse toidukulu päevamaksumuseks lasteaias 5,35 eurot. Koolieelse lasteasutuse seaduse § 27 lõike 2 kohaselt katab vanem lapse toidukulu päevamaksumuse. Valga Vallavalitsuse ja toitlustajate vahel sõlmitud lepingute kohaselt on hommikusöögi maksumus 1,20 eurot, lõunasöögi maksumus 3 eurot ja oote maksumus 1,15 eurot.